**ПРОТОКОЛ № 4**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 01.02.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Галя Гугушева, Евгений Трифонов, Лъчезар Лазаров, Наталия Василева и Марио Василев

Отсъстват: Ангелина Митова и Димитър Стефанов

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”, Илина Йосифова - главен специалист

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 11 - т. 15

РАЗНИ

1. Произнасяне по допустимостта на кандидата – участник в процедура за избор на административен ръководител на Районна прокуратура - Габрово, открита с решение на Прокурорската колегия на Висшия съдебен съвет по протокол № 33/06.10.2021 г. (обн. ДВ, бр. 86/15.10.2021 г.) и определяне на дата за провеждане на събеседване с допуснатия кандидат.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура – Габрово, открита с решение на Прокурорската колегия на Висшия съдебен съвет по протокол № 33/06.10.2021 г. (обн. ДВ, бр. 86/15.10.2021 г.), следния кандидат:

***Административен ръководител – районен прокурор на***

***Районна прокуратура – Габрово***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 15530/  15.11.2021 г. | **Тихомир Лалев Петков** | заместник на  административния ръководител – заместник-районен прокурор на Районна прокуратура-Габрово, изпълняващ функциите „административен  ръководител – районен прокурор“ на Районна прокуратура-Габрово |

**1.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 1.1 на интернет страницата на Висшия съдебен съвет.

**1.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител – районен прокурор на Районна прокуратура – Габрово, открита с решение на Прокурорската колегия на Висшия съдебен съвет по протокол № 33/06.10.2021 г. (обн. ДВ, бр. 86/15.10.2021 г.): 23.02.2022 г.

**1.4. ВНАСЯ** предложението по т. 1.3. в заседанието на Прокурорската колегия на ВСС, насрочено на 02.02.2022 г., за разглеждане и произнасяне.

2. Заявление от Вержиния Станиславова Савчева – заместник на административния ръководител – заместник-окръжен прокурор на Окръжна прокуратура - Монтана, за преназначаване, на основание чл. 169, ал. 5 от ЗСВ, на длъжност „прокурор" в Окръжна прокуратура - Монтана.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Вержиния Станиславова Савчева от заеманата длъжност „заместник на административния ръководител – заместник-окръжен прокурор“ на Окръжна прокуратура – Монтана, с ранг „прокурор във ВКП и ВАП“.

2.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ,

Вержиния Станиславова Савчева на заеманата преди назначаването ѝ за заместник на административния ръководител - заместник-окръжен прокурор на Окръжна прокуратура – Монтана длъжност - „прокурор“ в Окръжна прокуратура – Монтана, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

2.3. ВНАСЯ предложенията в заседанието на Прокурорската колегия на ВСС, насрочено на 02.02.2022 г., за разглеждане и произнасяне.

3. Предложение от заместник на главния прокурор - за главен прокурор относно оптимизиране на районните прокуратури със седалища гр. София и София-област.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ОТЛАГА разглеждането на т. 3 за следващото заседание на Комисията.

4. Справка за открити атестационни процедури с неполучени документи.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ДА СЕ ИЗПРАТЯТ напомнителни писма до Постоянните атестационни комисии към Апелативните прокуратури (с копие до атестираните магистрати), които след изтичане на тримесечния срок по чл. 53, ал. 2 от Наредба № 3 от 23 февруари 2017 г. не са изпратили в Администрация на ВСС Единни формуляри за атестиране, както следва:

- *до Постоянната атестационна комисия към Апелативна прокуратура - София*: за Красимир Любомиров Кирилов – прокурор в Софийска градска прокуратура; Константин Илиев Сулев, Ирина Георгиева Илиева, Ваня Радостинова Атанасова, Георги Колев Георгиев, Вероника Александрова Димитрова – прокурори в Софийска районна прокуратура; Иван Тошков Иванов – прокурор в Районна прокуратура – Костинброд; Райна Илкова Петрова – прокурор в Районна прокуратура – Монтана; Йордан Кирилов Ченков – прокурор в Районна прокуратура – Кюстендил.

- *до Постоянната атестационна комисия към Апелативна прокуратура – Велико Търново*: за Галя Маринова Илиева, Мария Маринова Вълчева-Цветкова, Мирослава Руменова Митева – прокурори в Районна прокуратура – Плевен; Диана Венелинова Петрова-Йорданова, Светослав Венциславов Великов, Веселка Илкова Събева – прокурори в Районна прокуратура – Русе и Людмила Христова Рачева – прокурор в Районна прокуратура – Габрово.

- *до Постоянната атестационна комисия към Апелативна прокуратура - Бургас:* за Георги Стефанов Русев – прокурор в Районна прокуратура – Бургас.

- *до Постоянната атестационна комисия към Апелативна прокуратура - Пловдив:* за Евгения Георгиева Стефанова, Лилия Здравкова Торньова, Цветослав Лазаров Иванов, Надя Миткова Митева – прокурори в Районна прокуратура – Хасково.

4.2. Да се изпратят напомнителни писма до съответните административни ръководители на органи на съдебна власт (с копие до атестираните магистрати), които след изтичане на един месец от откриване на атестационните процедури не са изпратили в Администрация на ВСС изисканите материали за извършване атестиране от КАК, както следва:

- *до Районна прокуратура – Елин Пелин*: за Мария Божидарова Стоянова – прокурор в Софийска районна прокуратура.

5. Информация от Прокуратурата на Република България относно командироване на нейни представители в чужбина в периода 01.08.2021 г. – 21.12.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА за сведение отчетните доклади за периода 01.08.2021 г. – 21.12.2021 г. на представители на Прокуратурата на Република България.

5.2. ВЪЗЛАГА на дирекция „Международна дейност и протокол“ да актуализира информацията за командированите в чужбина представители на Прокуратурата на Република България.

ЕДИННИ ФОРМУЛЯРИ

6. Придобиване статут на несменяемост на Стоян Иванов Стоянов - прокурор в Софийска районна прокуратура. *(вх.№ ВСС-11910/06.08.2021г.)*

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите критерии за атестиране на Стоян Иванов Стоянов – прокурор в Софийска районна прокуратура.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В част IV, т. 1 „Правни познания и умение за прилагането им“ поставената оценка „5“ следва да се намали с 1 (една) единица. При извършване на своята преценка ПАК е съобразила единствено показателя „брой потвърдени и отменени актове“, като е отразила същите цифрово и процентно, но не са посочени и анализирани основанията за отмяна на актовете, които биха дали възможност да бъде направена преценка за втория показател по този качествен критерий.*

*Действително, както е отбелязала и ПАК, делът на отменените актове по преписки (14 броя) спрямо общо постановените (661 броя) е 2,1 %, но спрямо броя на обжалваните актове (55 броя) е 25,5 %. По отношение на наказателните производства, делът на отменените актове (6 броя) спрямо общо постановените актове (1048 броя) е 0,57 %, но спрямо обжалваните актове (10 броя) е 60 %.*

*Същевременно, при определяне на оценката по настоящия критерий следва да се вземат предвид и основанията за отмяна на проверените актове. След запознаване с приложените актове по преписки и наказателни производства (постановления за отказ, за спиране или за прекратяване на наказателните производства), както и с причините за отмяната на проверените такива по реда на инстанционния и/или съдебен контрол, Комисията констатира следното:*

*Основна причина за отмяна на постановленията за отказ по реда на инстанционния контрол е непълнота на проверката и неизяснена фактическа обстановка, т.е. в нарушение на принципа, залегнал в чл. 14, ал. 1 НПК, задължаващ прокурора да взема решенията си след обективно, всестранно и пълно изследване на обстоятелствата по преписките, което е довело до необосновани правни изводи и незаконосъобразност на постановения акт, така например: по пр.пр.№ 514/2018 г., пр.пр.№ 1866/2018 г. (отменено два пъти на едно и също основание), пр.пр.№ 10316/2017 г., пр.пр.№ 38232/2017 г., пр.пр.№ 44154/2017 г. По пр.пр.№ 8392/2018 г. непълнотата на проверката и неизяснената в цялост фактическа обстановка е довела до наличие на противоречиви правни изводи относно фактите и приложението на материалния закон. По пр.пр.№ 37018/2016 г. една от причините за отмяна на постановлението за отказ да се образува досъдебно производство е липса на извършена проверка.*

*По наказателни производства, от съда са отменени 6 броя постановления за прекратяване/спиране на наказателното производство. Причината за отмяна на една част от тях отново е непълнота на разследването и неизяснена в цялост фактическа обстановка, с което**наблюдаващият прокурор е допуснал нарушения на процесуалните правила при оценка на доказателствата, т.е. в частност отново е допуснал нарушение на принципа на чл. 14 НПК, като не е осигурил провеждането на обективно, пълно и всестранно разследване (пр.пр.№ 8938/2018 г., пр.пр.№ 32750/2019 г.). По пр.пр.№ 25212/2017 г. непълнотата на разследването и неизяснената докрай фактическа обстановка е довела до едностранчивост на мотивите и непълнота на правния анализ, което е причина за отмяна на постановлението за прекратяване на наказателното производство.*

*Същевременно, по две преписки причината за отмяна на постановленията за прекратяване е неправилно приложение на процесуалния закон, т.е. отново е свързана с втория показател по настоящия критерий: по пр.пр.№ 20603/2020 г. постановлението за прекратяване е отменено, поради допуснати съществени процесуални нарушения в хода на разследването, свързани с нарушено право на защита, необходимост от назначаване на служебен защитник, изпращане на преписи от постановление за прекратяване на наказателното производство след приключване на разследването, както и поради липсата на проведено всестранно, обективно и пълно разследване за установяване на обективната истина; по пр.пр.№ 28664/2017 г. на обвиняемия не е разяснено правото му да поиска продължаване на наказателното производство, съобразно разпоредбата на чл.24, ал.2 НПК и в съответствие с ясно изразената му и обективирана воля прекратяване на наказателното производство или продължаване на разследването.*

*Изброените по-горе произнасяния на прокурор Стоянов, свързани с непълно изясняване на фактическата обстановка, довели в някои от случаите до непълнота на правния анализ и едностранчивост на мотивите, сочат, както на недостатъчна прецизност при изготвянето на актовете, но и на пропуски при прилагането на закона и съдебната практика, пряко свързани с критерия „Правни познания и умения за прилагането им“. Касае се за повтарящи се пропуски, които ПАК не е съобразила при определяне на оценката по настоящия критерий.*

*Изложеното по-горе определя и съответната оценка, която по настоящия критерий следва да бъде „4“.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Стоян Иванов Стоянов – прокурор в Софийска районна прокуратура.*

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Стоян Иванов Стоянов - прокурор в Софийска районна прокуратура.

6.3. Предоставя, на основание чл. 205, ал. 1 от ЗСВ, на Стоян Иванов Стоянов - прокурор в Софийска районна прокуратура, резултатите от атестирането за запознаване.

7. Периодично атестиране на Ивайло Ангелов Хайтов - прокурор в Окръжна прокуратура - Враца. *(вх.№ ВСС-9191/09.06.2021 г.)*

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по специфичните критерии за атестиране на Ивайло Ангелов Хайтов – прокурор в Окръжна прокуратура-Враца.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, предложената от ПАК оценка „5“ следва да бъде намалена с 1 (една) единица.*

*Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 14 отменени акта по преписки, които представляват 26,4 % от обжалваните и 4,2 % от общия брой постановени актове от този вид. Налице са и 3 бр. отменени акта по наказателни производства или 42,85 % от обжалваните и 3,5 % от общия брой актове от този вид.*

*За същия период от съда са върнати 2 акта (1 ОА и 1 споразумение), които представляват 6,45 % от общо внесените в съда 31 бр. актове.*

*Налице са 3 оправдателни присъди, които представляват 9,7 % от общия брой постановени присъди (31 бр.). Подадени са 5 протеста, от които уважени са 2 бр., неуважени са 2 бр. или 40 % от общия брой на подадените протести. Един протест е останал неразгледан.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.61) на Ивайло Ангелов Хайтов – прокурор в Окръжна прокуратура-Враца.*

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Ивайло Ангелов Хайтов - прокурор в Окръжна прокуратура - Враца.

7.3. Предоставя, на основание чл. 205, ал. 1 от ЗСВ, на Ивайло Ангелов Хайтов - прокурор в Окръжна прокуратура - Враца, резултатите от атестирането за запознаване.

РАЗПРЕДЕЛЯНЕ НА ПРЕПИСКИ

8. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ОСлО в СпП | **Иван Николов Делчев** | следовател | Ст. Петров |
| **2** | СРП | **Евгения Тодорова Манева** | прокурор | Евг. Иванов |
| **3** | СРП | **Надежда Валериева Божилова** | прокурор | Анг. Митова |
| **4** | РП-Хасково | **Санко Сабинов Банчев** | прокурор | Г. Гугушева |

*/Решението по отношение на следовател Иван Делчев е взето без участието на г-жа Наталия Василева, поради направен самоотвод/.*

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

9. Предварително атестиране на Николай Григоров Бочев - прокурор в Районна прокуратура - Бургас. *(вх.№ ВСС-11404/22.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал.1, т. 1, предложение второ от ЗСВ предварително атестиране на Николай Григоров Бочев - прокурор в Районна прокуратура - Бургас.

9.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Николай Григоров Бочев - прокурор в Районна прокуратура - Бургас.

9.3. ВНАСЯ предложението в заседание на Прокурорската колегия на ВСС, насрочено за 02.02.2022 г., за разглеждане и произнасяне.

10. Придобиване статут на несменяемост на Стефан Георгиев Димитров - прокурор в Районна прокуратура - Добрич. *(вх.№ ВСС-9993/24.06.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Стефан Георгиев Димитров - прокурор в Районна прокуратура - Добрич.

10.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Стефан Георгиев Димитров - прокурор в Районна прокуратура - Добрич.

10.3. ПРЕДЛАГА НА ПРОКУРОРСКАТА КОЛЕГИЯ НА ВСС, Стефан Георгиев Димитров - прокурор в Районна прокуратура - Добрич, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

10.4. ВНАСЯ предложението в заседание на Прокурорската колегия на ВСС, насрочено за 02.02.2022 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

11. Придобиване статут на несменяемост на Деница Янкова Янева - Сапунджиева - прокурор в Софийска районна прокуратура. *(вх.№ ВСС-9504/16.06.2021г.)*

*След проведеното гласуване с вдигане на ръка и при обявения резултат 10 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - София, за комплексна оценка на Деница Янкова Янева - Сапунджиева - прокурор в Софийска районна прокуратура.

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Деница Янкова Янева - Сапунджиева - прокурор в Софийска районна прокуратура.

11.3. Предоставя, на основание чл. 205, ал. 1 от ЗСВ, на Деница Янкова Янева - Сапунджиева - прокурор в Софийска районна прокуратура, резултатите от атестирането за запознаване.

12. Извънредно атестиране на Димитър Димитров Халачев - следовател в Следствения отдел в Специализираната прокуратура.

*След проведеното гласуване с вдигане на ръка и при обявения резултат 9 гласа „за“ и „0“ против*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Димитър Димитров Халачев - следовател в Следствения отдел в Специализираната прокуратура.

12.2. Предоставя, на основание чл. 205, ал. 1 от ЗСВ, на Димитър Димитров Халачев - следовател в Следствения отдел в Специализираната прокуратура, резултатите от атестирането за запознаване.

*/Решението е взето без участието на г-жа Наталия Василева, поради направен самоотвод/.*

РАЗНИ

13. Запитване от Доротея Дачкова – журналист във вестник „Сега“. *(вх.№ ВСС-911/31.01.2022г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. Приема проект на отговор по запитването на Доротея Дачкова - журналист във вестник „Сега“.

13.2. Изпраща отговора на Доротея Дачкова - журналист във вестник „Сега“.

14. Запитване от Ралица Петрова – редактор в електронно издание – Lex.bg. *(вх.№ ВСС-917/31.02.2022г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. Приема проект на отговор по запитването на Ралица Петрова – редактор в електронно издание – Lex.bg.

14.2. Изпраща отговора на Ралица Петрова – редактор в електронно издание – Lex.bg.

15. Обсъждане изготвянето на единни формуляри за атестиране с членовете на Постоянната атестационна комисия към Апелативна прокуратура - София.

*След проведено гласуване с вдигане на ръка и при обявения резултат 6 гласа „за“ и 4 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. КАНИ членовете на Постоянната атестационна комисия към Апелативна прокуратура – София в заседание на Комисията по атестирането и конкурсите към Прокурорската колегия на ВСС, насрочено за 15.02.2022 г., от 13:30 ч., за обсъждане изготвянето на единни формуляри за атестиране.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ